"Am făcut acum o alianță electorală între cele două mari partide. Dacă românii ne vor da votul pentru această nouă abordare politică, categoric că vom veni după o alianță pentru București cu o alianță pentru România", a spus liderul PSD, Marcel Ciolacu, miercuri, la evenimentul de prezentare a candidatului PSD-PNL, Cătălin Cîrstoiu, pentru funcția de primar al Capitalei.
Aceasta înseamnă că PSD și PNL vor avea candidat unic la alegerile prezidențiale din 15 și 29 septembrie, după ce au devansat, prin lege, data scrutinului (pentru turul I și turul II).
De asemenea, PSD și PNL vor avea candidați pe listă comună la alegerile parlamentare din 8 decembrie.